钦定古今图书集成/明伦汇编/氏族典/第249卷 > 张斌
## 钦定古今图书集成/明伦汇编/氏族典/第249卷 > 张斌

按《万姓统谱》：“斌，永平人。正统进士，任户部主事。忤权
阉王振，谪戍辽东。后朝议以浙江盐法夙弊积多，惟
斌可以厘正，复举以前职往清理之。斌持法刚正，不
通贿赂，复为权幸所忌，又平日邀利于其间者，不遂
所欲。斌时有微疾，遂内外通谋，驾言中风，以艾灸之，
复加以毒被害，时悼惜之。”